OpenLLM-France/wikimedia huggingface dataset:
# Ben Wallace

Ben Wallace (nascut el 10 de setembre de 1974 a White Hall, Alabama) és un jugador professional de bàsquet estatunidenc de l'NBA. Conegut amb el sobrenom de Big Ben, juga en les posicions de pivot i aler-pivot. Té una alçada de 2.06 metres i pesa 109 quilograms.

## Carrera

En Wallace va jugar com universitari a la Universitat de Cuyahoga durant dos anys abans d'anar a la Universitat de Virgínia. Va ser un jugador no seleccionable per al draft, i va signar com a agent lliure rookie pels Washington Bullets el 2 d'octubre de 1996 després de jugar a Itàlia. A Washington va jugar-hi tres temporades, li va costar fer-se un lloc a l'equip i no va tenir unes estadístiques massa destacades.
L'any 1999 Wallace va ser traspassat als Orlando Magic juntament amb Tim Legler, Terry Davis i Jeff McInnis a canvi d'Isaac Austin. Un any després, el 3 d'agost del 2000, va ser transferit juntament amb Chucky Atkins als Detroit Pistons per Grant Hill. La seva etapa a Detroit va ser de lluny el millor moment de la seva carrera. Va ser considerat tot un especialista en defensa, sent premiat com al Millor Jugador Defensiu de l'any de l'NBA el 2001-2002, 2002-2003, 2004-2005 i 2005-2006. En les temporades 2001-2002 i 2002-03 va ser el líder de la lliga en rebots i taps. El 2003 va ser votat pels fans per a jugar el seu primer All-Star Game com a pivot titular de la Conferència Est. Es va convertir llavors en el primer jugador que no passava pel draft i jugava un All-Star. Wallace, juntament amb Chauncey Billups, van dur als Pistons a guanyar l'anell la temporada 2003-2004.
El president d'operacions de Detroit Pistons, Joe Dumars, li va prometre a Wallace que quan el seu contracte expirés, els Pistons li oferirien el contracte més car de la història de la franquícia. Ben va indicar que això era una mostra de les bones relacions que mantenien dins l'equip i que sens dubte signaria el contracte. Dumars va mantenir la seva promesa, estenent el contracte de Wallace quatre anys per 50 milions de dòlars. Però malgrat la confiança dipositada en ell pels Pistons, el 3 de juliol de 2006 Wallace va acceptar un contracte de 60 milions de dòlars en quatre anys amb els Chicago Bulls. L'acord es va fer oficial el 13 de juliol i Wallace va ser presentat als mitjans de Chicago com a nou fitxatge el mateix dia.

## Trajectòria

* Washington Wizards (NBA, Estats Units): 1996-1999.
* Orlando Magic (NBA, Estats Units): 1999-2000.
* Detroit Pistons (NBA, Estats Units): 2000-2006.
* Chicago Bulls (NBA, Estats Units): 2006-2008.
* Cleveland Cavaliers (NBA, Estats Units): 2008-2009.￼

## Palmarès
### Títols nacionals de clubs

* Campió de l'NBA: 2003-2004 amb els Detroit Pistons.

### Premis personals

* Nomenat Millor Jugador Defensiu de l'NBA el 2002, 2003, 2005 i 2006.
* Escollit en el primer equip defensiu de l'NBA el 2002, 2003, 2004, 2005 i 2006.
* Escollit per jugar l'All Star de 2003, 2004, 2005 i 2006.
* Integrant de l'All NBA (segon equip) les temporades 2002-2003, 2003-2004 i 2005-2006.
* Integrant de l'All NBA (tercer equip) les temporades 2001-2002 i 2004-2005.
# Dora Isella Russell

Dora Isella Russell (15 de maig de 1925, Buenos Aires, Argentina - 8 de novembre de 1990) fou una poeta i periodista uruguaiana d'origen argentí.

## Biografia

El 1933 la seva família es va traslladar a la ciutat de Montevideo, on va créixer i cursar els estudis a l'Escola i Liceu Elbio Fernández, i després va estudiar literatura.
Va exercir la docència com a professora agregada. Fou col·laboradora de l'Institut Nacional d'Investigacions i Arxius Literaris. Fou deixeble i secretària de la poetessa uruguaiana Juana de Ibarbourou.
La seva activitat com a periodista va realitzar-la amb articles publicats al diari uruguaià El Día i a revistes intel·lectuals d'Amèrica, Espanya, França, Itàlia, Grècia i Egipte.

## Obres

* Sonetos (1943)
* El canto irremediable (1946)
* Oleaje (1949)
* El otro olvido (1952)
* Antología poética (1952)
* Del alba al mediodía (1954)
* Los barcos de la noche (1954)
* Tiempo y memoria (1964)
* El tiempo del regreso (1967)
* Los sonetos de Simbad (1970)
* Poemas hispanoamericanos (1977)
* Memorial para Don Bruno Mauricio de Zabala (1977)
* Los sonetos de Carass Court (1983)

## Referències

* ↑ «Ex Alumnos de Honor o Destacados». Arxivat de l'original el 2016-09-14. [Consulta: 8 setembre 2016].
* ↑ Russell, Dora Isella. «Juana de Ibarbourou, por Dora Isella Russell - Prologo de "Antología" - Colección de Clásicos uruguayos V. 123 año 1967», 1967. [Consulta: 7 novembre 2020].
* ↑ Uruguayos contemporáneos: noticias biográficas. T4. Biblioteca del Poder Legislativo.
* ↑ Catálogo Biográfico de Autores Uruguayos. Uruguay: AGADU.
# Julia de peculatus

Julia de peculatus va ser una llei romana atribuïda a Juli Cèsar que castigava amb privació d'aigua i foc als que s'apropiessin de diners públics, religiosos o sagrats, o als que de manera dolosa fessin disminuir els valor dels diners públics, i als que ajudessin a fer aquests delictes.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 93.
# Niel

Niel és un municipi belga de la província d'Anvers a la regió de Flandes. Limita al nord amb Schelle, al nord-est amb Aartselaar, a l'est amb Rumst, al sud-oest amb Bornem, al sud amb Puurs i al sud-est amb Boom

## Evolució de la població
### Segle xix

| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Població | 1775 | 2009 | 2501 | 3358 | 3621 | 4225 | 4834 | 5173 | 6020 |

### Segle XX (fins a 1976)

| Any | 1900 | 1910 | 1920 | 1930 | 1947 | 1961 | 1970 | 1976 |
| Població | 7310 | 8866 | 9084 | 10.275 | 10.804 | 10.453 | 9788 | 8790 |

### 1977 ençà

| Any | 1977 | 1980 | 1985 | 1990 | 1995 | 2000 | 2005 | 2006 |
| Població | 8790 | 8501 | 8042 | 7814 | 7947 | 8405 | 8714 | 8799 |
| Font: NIS |||||||||
# Sebastián Castedo y Palero

Sebastián Castedo y Palero (Madrid, 10 de juny de 1871 - 3 de gener de 1953). Polític espanyol, va ser ministre d'Economia Nacional durant la dictadura del general Primo de Rivera.

## Trajectòria

Fill d'un funcionari de duanes, ell mateix fou funcionari del Cos pericial de Duanes en el qual va arribar a cap d'Administració de la Direcció general de Duanes també va exercir diversos càrrecs en els ministeris de Foment i Treball.
Va ser vicepresident i director general del Consell de l'Economia Nacional, òrgan de caràcter intervencionista creat en 1924, el 1927 fou nomenat director general d'Economia i el 1928 director general d'Aranze­ls, Tractats i Valoracions
El 1927 fou nomenat membre de l'Assemblea Nacional Consultiva com a "representant de l'Estat", va ser ministre d'Economia Nacional entre el 21 de gener i el 30 de gener de 1930 en un govern presidit per Dámaso Berenguer.
Jubilat el 1932, durant la Segona República va escriure diversos articles defensant la política econòmica de la Dictadura de Primo de Rivera. Durant la Gue­rra Civil Espanyola va romandre a Madrid i va ser internat en una txeca, d'on fou salvat per Julián Besteiro amb qui tenia vincles familiars.

## Obres

* Tratado de Tecnología Industrial
* El radio y el selenio, revolucionarios del mundo

## Referències

* ↑ Fitxa al congrés dels diputats
* ↑ Iconografía de los titulars de Economía Arxivat 2015-04-08 a Wayback Machine. amb extracte biogràfic
Càrrecs públics :
| Precedit per: Francisco Moreno Zuleta | Ministre d'Hisenda 1930 | Succeït per: Manuel Argüelles y Argüelles |
# Mas de la Llosa

El Mas de la Llosa és un mas que hi ha al terme municipal d'Espolla a uns 8 km al nord del nucli urbà, a l'alta vall de la riera de Freixe, que és afluent de l'Orlina i sota el Pic de Sallfort. El mas havia estat propietat de marquès de Camps i fins que es va vendre a la dècada de 1980. És un mas que ha estat habitat amb intermitències.
# Magnesiovesuvianita

La magnesiovesuvianita és un mineral de la classe dels silicats, que pertany al grup de la vesuvianita. El seu nom fa referència al fet que és l'anàleg mineral amb magnesi de la vesuvianita, alhora, és l'anàleg amb Mg-OH de la manganvesuvianita.

## Característiques

La magnesiovesuvianita és un element químic de fórmula química Ca$_{19}$Mg(Al$_{11}$Mg)Si$_{18}$O$_{69}$(OH)$_9$. Va ser aprovada com a espècie vàlida per l'Associació Mineralògica Internacional l'any 2015. Cristal·litza en el sistema tetragonal.

## Formació i jaciments

Va ser descoberta a Tuydo, Lojane, Macedònia del Nord. Es tracta de l'únic indret on ha estat trobada aquesta espècie mineral.

## Referències

* ↑ «Magnesiovesuvianite» (en anglès). Mindat. [Consulta: 3 octubre 2016].
# Network Access Server

* Per a altres significats, vegeu «NAS».
Un Network Access Server, (literalment, Servidor d'Accés a la Xarxa) citat habitualment pel seu acrònim en anglès, NAS, és un punt d'entrada que permet els usuaris o clients d'accedir a una xarxa.

## Descripció

Un NAS està destinat a actuar com una porta d'entrada per protegir l'accés a un recurs protegit. Això pot ser qualsevol cosa des d'una xarxa telefònica, impressores, o Internet.
El client es connecta al NAS. El NAS al seu torn es connecta amb un altre recurs, preguntant-li si les credencials subministrades pel client són vàlides. Basat en la resposta, el NAS permet o impedeix l'accés als recursos protegits.
El NAS no conté informació sobre quins clients poden connectar-se o quines credencials són vàlides. Tots els NAS envien les credencials subministrades pel client a un recurs que sabrà com processar aquestes credencials.

## Enllaços externs

* RFC 2881 Network Access Server Requirements Next Generation (NASREQNG) NAS Model
* RFC 3169 Criteria for Evaluating Network Access Server Protocols
# Efecte Gòlem

Efecte Gòlem o efecte Pigmalió negatiu és una teoria que fa referència a un mecanisme psicològic en què, generant una baixa expectativa sobre una persona, es condueix a modificar de manera negativa la tasca que aquesta persona estigui realitzant. Aquestes expectatives poden ser projectades per la mateixa persona o per d'altri. Segons la teoria, les persones poden ser condicionades negativament per altres o per elles mateixes, baixar l'autoestima i la creença en la capacitat pròpia i obtenir uns resultats deficients.
L'efecte Gòlem pot succeir en diversos àmbits de la vida, però s'ha estudiat especialment a l'àmbit acadèmic i empresarial. Per exemple les baixes expectatives del professorat sobre els seu alumnat poden alterar el comportament tot afectant-lo negativament.
El terme va ser desenvolupat per Babad, Inbar i Robert Rosenthal el 1982 amb un nom que prové de la llegenda el Gòlem, segons la qual un rabí de Praga va construir un Gòlem per protegir els jueus de la ciutat, però a mida que va guanyant força i poder, el Gòlem esdevé cada cop més perillós contra la pròpia comunitat que l'ha creada i a la qual ha de protegir.
Aquest mecanisme està molt lligat a l'efecte Pigmalió, segons el qual projectar unes altes expectatives sobre una persona, el condueixen a uns resultats més positius. L'efecte Gòlem és un exemple de profecia autocomplerta que descriu la idea que les prediccions pròpies poden esdevenir una realitat.

## Referències

* ↑ «El efecto Pigmalión.¿ Hasta qué punto determina nuestro futuro la visión que los demás tienen de nosotros?». [Consulta: 18 juny 2021].
* ↑ Meyrink, Gustav. El Golem (en castellà). LD Books, 2002-04. ISBN 978-968-5270-60-1.

## Vegeu també

* El Gòlem
* Efecte Mateu
* Efecte Pigmalió
# José García-Berlanga Pardo

José García-Berlanga Pardo (Utiel, 30 de maig de 1886 - 1952) fou un advocat i polític valencià, diputat a les Corts Espanyoles durant la restauració borbònica i durant la Segona República Espanyola.

## Biografia

És fill del polític Fidel García Berlanga i pare del cineasta Luis García Berlanga. Llicenciat en dret per la Universitat de València, fou empresari del sector vitícola. Militant del Partit Liberal, fou diputat pel districte de Requena a les eleccions generals espanyoles de 1914, 1916, 1918, 1919 i 1923, formant part de la fracció de Manuel García Prieto.
Fou també diputat per València pel PURA a les eleccions generals espanyoles de 1931 i 1933. Durant uns dies de 1931 també va ser governador civil d'Alacant. Va revalidar el seu escó a les eleccions generals espanyoles de 1936 com a representant d'Unió Republicana, que formava part del Front Popular. Tot i això, en esclatar la guerra civil espanyola fou perseguit per la FAI de Requena i hagué d'amagar-se primer a València i després a Tànger. En acabar la guerra fou condemnat a mort, però li fou commutada la pena i va romandre a la presó fins al 1952.

## Referències

* ↑ Fitxa del Congrés dels Diputats on apareix com "José García Pardo"
* ↑ Fitxa del Congrés dels Diputats
* ↑ Serrallonga i Urquidi, Joan «El aparato provincial durante la Segunda República. Los gobernadores civiles, 1931-1939». Hispania Nova: Revista de historia contemporánea, 2007. ISSN: 1138-7319.
* ↑ Giovanna Zanella. Biblioteca Virtual Miguel de Cervantes. Ennio Flaiano y Rafael Azcona : historia de un universo compartido. Biblioteca Virtual Miguel de Cervantes, 2001, p. 163.

## Enllaços externs

* Esbós biogràfic
* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.229. ISBN 9788495484802.
# Network First

Network First és un programa de sèries de documentals emès per ITV al Regne Unit del gener de 1994 al desembre de 1997, i en part fou substituït per First Tuesday.
A diferència d'altres sèries documentals en ITV com ara World in Action, Network First, no se centrava en l'actualitat o la política, sinó que va emetre una sèrie de programes únics que abastaven temes diversos com ara biografies, història i ciència. Els programes es transmetien normalment a les 22:40 després de News at Ten, cadascun normalment d'una hora de durada. L'episodi no era "propietat" de cap franquícia ITV, i alguns programes van ser aportats per diverses empreses d'ITV.
Com a fil conductor, Network First mai no es va convertir en un "nom" domèstic, a diferència de World in Action o This Week, possiblement a causa de la se va temàtica diversa. ITV va liderar l'assignació d'alt perfil tant de “World in Action” el 7 de desembre de 1998 com de “News at Ten” el 5 de març de 1999. La sèrie sembla que fou deixada de banda silenciosament per ITV en favor de les de perfil més alt World in Action el 7 de desembre de 1998 i News at Ten el 5 de març de 1999.

## Enllaços externs

* Network First a Internet Movie Database (anglès)
* Network First Arxivat 2007-12-02 a Wayback Machine. al British Film Institute.
# Sebastián Cristóforo

Sebastián Carlos Cristóforo Pepe (Montevideo, 23 d'agost de 1993) és un futbolista professional uruguaià que juga com a migcampista pel CA Peñarol.

## Carrera de club

Cristóforo es va formar al planter del CA Peñarol, i fou ascendit per l'entrenador Diego Aguirre el maig de 2011, a causa de la participació del club a la Copa Libertadores 2011. Va debutar com a professional el 29 de maig de 2011, en un empat 2–2 a casa contra el Central Español.
Cristóforo va marcar el seu primer gol com a professional el 29 febrer de 2012, el darrer d'una victòria per 4–1 a casa contra el Bella Vista. Aviat es va guanyar un lloc com a titular, i fou part de l'equip que va guanyar la lliga uruguaiana 2012–13.
L'11 d'agost de 2013 Cristóforo va signar un contracte per cinc anys amb el Sevilla. Va debutar a La Liga el 14 de setembre, com a titular en una derrota per 2–3 a fora contra el FC Barcelona. Cristóforo va acabar la temporada 2013–14 amb 12 partits, i va patir una greu lesió de genoll el març 2014.
El 27 d'agost de 2016, Cristóforo fou cedit a l'ACF Fiorentina per un any, amb opció de compra.
El 31 d'agost de 2018, Cristóforo va retornar a Espanya, cedit al Getafe CF per una temporada. L'11 de gener de 2020, fou cedit a la SD Eibar amb obligació de compra.
El 5 d'octubre de 2020, Cristóforo va signar contracte per un any amb el Girona FC de Segona Divisió.

## Carrera internacional

El 2013 Cristóforo va disputar amb la selecció uruguaiana Sub-20 la Copa del Món de futbol sub-20 de 2013 a Turquia, torneig en què fou un dels principals migcampistes d'un equip que quedà segon.

## Palmarès
### Sevilla

* Lliga Europa de la UEFA: 2013–14, 2014–15, 2015–16

## Referències

* ↑ Estiró la agonía (Stretched the agony); Futbol.com.uy, 29 maig 2011 (castellà)
* ↑ «Cristóforo ya está en Sevilla para pasar las pruebas médicas» (en castellà). Sevilla's official website, 11-08-2013. Arxivat de l'original el 16 d'octubre 2013. [Consulta: 23 agost 2016].
* ↑ Alexis delivers at the death; ESPN FC, 14 setembre 2013
* ↑ «El uruguayo Cristóforo, baja seis meses tras grave lesión ante el Valladolid» (en castellà). El Mundo Deportivo, 17-03-2014.
* ↑ Cristóforo se marcha a la Fiorentina cedido con opción de compra (Cristóforo goes out to Fiorentina loaned with a buyout clause); Sevilla FC, 27 agost 2016 (castellà)
* ↑ «Cristóforo nuevo azulón» (en castellà). Getafe's official website, 31-08-2018. Arxivat de l'original el 27 d'octubre 2020. [Consulta: 5 gener 2019].
* ↑ ACF Fiorentina (11 gener 2020). "CRISTOFORO ALL’EIBAR" (en italià). Nota de premsa.
* ↑ «Cristóforo, nou jugador del Girona FC». Girona FC, 05-10-2020. [Consulta: 6 octubre 2020].

## Enllaços externs

* Sebastián Cristóforo a BDFutbol
* Sebastián Cristóforo, Fitxa a Soccerway
# Medzany

Medzany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1230.
# Barrymore (cràter)

Barrymore és un cràter d'impacte en el planeta Venus de 56,6 km de diàmetre. Porta el nom d'Ethel Barrymore (1879-1959), actriu estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Barrymore». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Drachhausen

Drachhausen (baix sòrab: Hochoza) és un municipi alemany que pertany a l'estat de Brandenburg. Forma part de l'Amt Peitz. Es troba a la zona d'assentament dels sòrabs. Cada dos anys s'hi celebra conjuntament amb Crostwitz el Festival Internacional de Folklore Lausitz / Lužica.

## Evolució demogràfica

| Any | Població |
| 1875 | 1 116 |
| 1890 | 1 171 |
| 1910 | 1 238 |
| 1925 | 1 245 |
| 1933 | 1 220 |
| 1939 | 1 161 |
| 1946 | 1 480 |
| 1950 | 1 414 |
| 1964 | 1 168 |
| 1971 | 1 150 |
| Any | Població |
| 1981 | 990 |
| 1985 | 953 |
| 1989 | 912 |
| 1990 | 902 |
| 1991 | 888 |
| 1992 | 873 |
| 1993 | 867 |
| 1994 | 877 |
| 1995 | 877 |
| 1996 | 884 |
| Any | Població |
| 1997 | 897 |
| 1998 | 902 |
| 1999 | 889 |
| 2000 | 889 |
| 2001 | 893 |
| 2002 | 887 |
| 2003 | 861 |
| 2004 | 840 |
| 2005 | 854 |
| 2006 | 856 |
| Any | Població |
| 2007 | 848 |
| 2008 | 855 |
| 2009 | 836 |
| 2010 | 843 |
| 2011 | 846 |
| 2012 | 838 |
| 2013 | 829 |

## Referències

* ↑ Les fonts de dades es poden trobar en els Wikimedia Commons Population Projection Brandenburg at Wikimedia Commons
# João Cabreira

João Paulo Costa Cabreira, conegut com a João Cabreira, (Aguçadoura, Póvoa de Varzim, 12 de maig de 1982) va ser un ciclista portuguès, que fou professional des del 2005 fins al 2012. Del seu palmarès destaca els dos Campionats nacionals en ruta de 2008 i 2011.
El febrer de 2009, va ser suspès durant dos anys per haver manipulat els resultat d'un control contra el dopatge.
Era cunyat del també ciclista Bruno Neves.

## Palmarès

* 2004
** Campionat de Portugal sub-23 en contrarellotge
** 1r a la Volta a Portugal del Futur i vencedor d'una etapa
* 2006
** 1r a la Volta a l'Algarve i vencedor d'una etapa
** Vencedor d'una etapa a la Volta a Portugal
* 2008
** Campió de Portugal en ruta
** Vencedor d'una etapa a la Volta a Tras os Montes e Alto Douro
* 2009
** Vencedor d'una etapa al Trofeu Joaquim Agostinho
** Vencedor d'una etapa a la Volta a Portugal
* 2011
** Campió de Portugal en ruta

## Referències

* ↑ «Joao Cabreira, suspendido por adulterar pruebas de dopaje». marca.com, 27-02-2009 [Consulta: 20 febrer 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Marsa Football Club

El Marsa Football Club és un club de futbol maltès de la ciutat de Marsa.

## Història

El club va ser fundat l'any 1920. A nivell europeu, el club va participar en la Copa de la UEFA 1971-72 i ha participat en diverses ocasions a la primera divisió maltesa.

## Referències

* ↑ «UEFA Cup 1971–72». RSSSF, 1971–1972. [Consulta: 30 juliol 2013].
* ↑ «Malta – List of Final Tables». RSSSF. [Consulta: 30 juliol 2013].

## Enllaços externs

* Oficial facebook
* Oficial Youtube
# Léopold Aimon

Léopold Aimon (L'Illa de Sòrga, 4 d'octubre de 1779 - París, 2 de febrer de 1866) fou un violoncel·lista i compositor francès.
Aimon va néixer a L'Isle-sur-la-Sorgue, a la regió de Provença. Va dirigir l'orquestra del teatre a Marsella quan tenia només disset anys, la del "théâtre du Gymnase" de París el 1821, i del "Théâtre Français", a la jubilació d'Antoine-Laurent Baudron el 1822.
Les seves composicions inclouen deu òperes, algunes simfonies (una de les quals només sobreviu), dos concerts de fagot, un concert de violoncel, dues cantates, diverses obres vocals sacres, més de trenta quartets de corda i altres de cambra. Només dues de les seves òperes van ser interpretades, Jeux floraux (1818) i Michel et Christine (1821), l'última amb gran èxit. També va ser l'autor de Connaissances preliminaires de l'armonie i d'altres tractats.
Va morir a París.

## Bibliografia

* Thomas Bauman i Marita McClymands, Opera and the Ilumination (Cambridge: Cambridge University Press, 2006).

## Referències

* 1 2 Wikisource-logo.svg Mary Catherine Hamilton (1900). "Aimon, Pamphile". A Grove, George (ed.). Un Diccionari de música i músics. Londres: Macmillan and Company.
* ↑ Léopold Aimon a www.operone.de
# Berezniakí (Kamtxatka)

* Per a altres significats, vegeu «Berezniakí».
Berezniakí (en rus: Березняки) és un poble (un possiólok) del krai de Kamtxatka, a Rússia, que el 2020 tenia 293 habitants. Pertany al districte de Iélizovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)
# Nimbochromis fuscotaeniatus

Nimbochromis fuscotaeniatus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 25 cm de longitud total.

## Distribució geogràfica

És un endemisme del llac Malawi (Àfrica oriental).

## Referències

* 1 2 «Nimbochromis fuscotaeniatus» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. 2001. Malawi Cichlids in their natural habitat. Cichlid Press, Estats Units. 3a edició.
* Maréchal, C., 1991. Nimbochromis. p. 296-299. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.